Teatre solidari a benefici de l´Associació de Diversitat física de Gandia
10 octubre 2019

## Teatre solidari a benefici de l´Associació de Diversitat física de Gandia10 octubre 2019Última actualització: 14 juliol 2025

![](../gestion/img/_AO_1882-copia.jpg)  
  

El **regidor de Cultura, Nahuel González, i la regidora de Benestar Social, Carmen Fuster,** acompanyats del **representant de la companyia Almanac Teatre de Xeraco, Miguel Ángel Vallbuena**, el **president de l’Associació de Diversitat Física de Gandia, Daniel Benigno** i la **membre del col·lectiu, Mari Carmen Rubio**, han presentat aquest matí l’obra “La vida privada de mamá”, que es representarà el pròxim 19 d’octubre, a les 18.30 h, al Teatre Serrano.

        La iniciativa té un caràcter solidari, ja que els 5 € de l’entrada es dedicaran a ajudar en les activitats que realitza l’Associació de Diversitat Física de Gandia. “_Aprofitem la cultura com a altaveu de la reivindicació social i la solidaritat. És un dels impulsos que volem donar al Teatre Serrano, el foment d’activitats permanentment i que els col·lectius socials senten com a seu el nostre contenidor cultural més important”_. González ha anunciat que els departaments de Cultura i Benestar Social treballen també conjuntament en la posada en marxa d’un cicle de cinema de temàtica social, en el qual es projectaran diferents títols i s’hi podrà fer una col·loqui tertúlia, amb la presència dels directors, actors, etc...

        _“Almanac Teatre és una companyia de teatre amateur, de Xeraco, que enguany compleix 25 anys i que va nàixer per tal de col·laborar de formar altruista amb causes solidàries com aquesta”. Vallbuena ha explicat que “La vida privada de mamá”_ és una adaptació al valencià de la comèdia escrita per Víctor Ruiz Iriarte.

        Finalment, Fuster ha destacat la importància que tota la ciutadania siga de ple dret i que Gandia demostre, una vegada més, _“que és una ciutat solidària”_.